OzLabs/hebrew-wiki-articles huggingface dataset:
ניקודם קארו

ניקודם קארו (בגרמנית: Nikodem Caro; 23 במאי 1871 – 27 ביוני 1935) היה תעשיין כימי ויזם, אבי תעשיית החנקן הגרמנית.

==ביוגרפיה==
קארו נולד בלודז' לאלברט קארו שהגיע ללודז' מפוזן ורוזה לבית רובינשטיין מורשה. סבו של קארו מצד אביו היה דמות ידועה בתנועת הרפורמה. בשנת 1888 החל ללמוד כימיה באוניברסיטה הטכנית המלכותית בשרלוטנבורג. בשנת 1892 הוא הוכתר בתואר דוקטור על ידי אוניברסיטת רוסטוק. הוא הקים לעצמו מעבדה כדי לעבוד כיועץ ובמסגרת זאת קשר קשרים עם אדולף פרנק. השניים חיממו סידן קרביד וקרביד בריום בתוך זרם של חנקן ומצאו ששניהם סוחפים חנקן. הם הסיקו מכך שקרבידים אלקליים סוחפים חנקן בטמפרטורות גבוהות. ב-31 במרץ 1895 הם הגישו את הפטנט הראשון המשותף שלהם, על ייצור ציאנידים מקרבידים, במיוחד בריום ציאניד.

בעקבות הפטנט פנתה אליהם חברת דינאמיט ובקשה מהם למצוא דרך לייצור נתרן ציאניד לצורך טיהור זהב מתוך עפרות עם תכולת זהב נמוכה. במסגרת מחקריהם הם גילו תהליך לייצור ציאנמיד הסידן מקרביד סידן עם חנקן יבש בכ-1,100 מעלות צלזיוס.

בשנת 1900, גילה קארו שחימום ציאנמיד הסידן עם אדים מייצר אמוניה.

קארו הקים שורה של בתי חרושת. בין השאר הקים בשנת 1908 בבידגושץ' בית חרושת גדול לדשן מבוסס סידן ובשנת 1915, במסגרת המאמץ המלחמתי של מלחמת העולם הראשונה הקים בחוז'וב בית חרושת חדיש לייצור חנקן לתעשיית הדשן.

קארו היה נשיא הסינדיקט הבינלאומי של תעשיית החנקן. בשנת 1913 קיבל מהקיסר ווילהלם את התואר פרופסור ולאחר מכן היה ל"יועץ סתרים".

בשנת 1926 הצטרף לוועד להוצאת אנציקלופדיה יודאיקה בעברית ובגרמנית של הוצאת אשכול. בשנת 1932 היה מעורב במשפט מתוקשר במסגרת סכסוך עם חתנו שנפרד מבתו.

==קישורים חיצוניים==

==הערות שוליים==

קטגוריה:תעשיינים גרמנים
קטגוריה:גרמנים שנולדו ב-1871
קטגוריה:גרמנים שנפטרו ב-1935
אורלה גארטלנד

אורלה גארטלנד (באנגלית: Orla Gartland; נולדה ב-3 בפברואר 1995) היא זמרת-יוצרת וגיטריסטית אירית.

== ביוגרפיה ==
אורלה נולדה ב-3 בפברואר 1995 בדבלין שבאירלנד.

ב-11 בנובמבר 2013, הוציאה את אלבום המוזיקה הראשון שלה, Roots.

ב-18 בינואר 2015, הוציאה את אלבום המוזיקה השני שלה, Lonely People.

ב-24 במאי 2019, הוציאה את אלבום המוזיקה השלישי שלה, .

ב-21 בפברואר 2020, הוציאה את אלבום המוזיקה הרביעי שלה, Freckle Season.

ב-1 באוגוסט 2023 הוציאה את הסינגל "Kiss Ur Face Forever".<ref></ref>

== קישורים חיצוניים ==

* 

== הערות שוליים ==

קטגוריה:זמרות-יוצרות איריות
קטגוריה:גיטריסטיות
קטגוריה:ילידות 1995
יחסי בוסניה והרצגובינה – קרואטיה

יחסי בוסניה והרצגובינה–קרואטיה הם יחסי החוץ בין בוסניה והרצגובינה לרפובליקת קרואטיה. המדינות המודרניות היו שתיהן חלק מיוגוסלביה. רוב האוכלוסייה בשתי המדינות מדברת אחת מהניבים של סרבו-קרואטית. שתי המדינות חולקות גבול משותף של 932 קילומטרים.

== היסטוריה ==
בוסניה והרצגובינה וקרואטיה היו שתיהן חלק מהאימפריה האוסטרו-הונגרית עד לאחר מלחמת העולם הראשונה, ולאחר מכן הצטרפו למדינת הסלובנים, הקרואטים והסרבים, אשר חברה לממלכת סרביה ולממלכת מונטנגרו, להקמת ממלכת הסרבים, הקרואטים והסלובנים, אשר הפכה בשנת 1929 לממלכת יוגוסלביה. במהלך מלחמת העולם השנייה היו שטחי שתי המדינות תחת שליטת המדינה העצמאית של קרואטיה, מדינה גרורה של גרמניה הנאצית שהונהגה על ידי תנועת האוסטאשה הקרואטית הפשיסטית. לאחר המלחמה הן שבו להיות חלק מיוגוסלביה בראשותו של טיטו.

בראשית שנות התשעים היו שתי המדינות מעורבות במלחמות יוגוסלביה, סכסוכים חמושים שבאו בעקבות התפרקות יוגוסלביה לחמש מדינות ריבוניות: בוסניה והרצגובינה, קרואטיה, הרפובליקה של מקדוניה, סלובניה והרפובליקה הפדרלית של יוגוסלביה (שהפכה בשנת 2003 לסרביה ומונטנגרו, והתפרקה בשנת 2006). הקרואטים, הבוסניאקים והסרבים (כולל הקרואטים-בוסנים והבוסנים-סרבים) נלחמו זה בזה בבריתות לא יציבות בסדרת קונפליקטים. מרבית המלחמות אירעו בשטחה של בוסניה והרצגובינה, שם הקימו הקרואטים את הקהילה הקרואטית של הרצג-בוסניה. עם זאת, לאחר המלחמות שמרו בוסניה והרצגובינה וקרואטיה על אותו גבול שהיה להם בתקופת יוגוסלביה, ובעקבות הסכם דייטון בוסניה והרצגובינה חולקה לשתי ישויות על בסיס שלושת העמים: רפובליקה סרפסקה (לסרבים) והפדרציה של בוסניה והרצגובינה (לבוסנים והקרואטים). על פי ספר העובדות העולמי 7,269 פליטים קרואטים עדיין מתגוררים בבוסניה והרצגובינה ו-31,600 איש הם עקורים מבוסניה. ב-2009 חאריס סילייג'יץ', חבר נשיאות בוסניה והרצגובינה מטעם הבוסניאקים, הביע ביקורת על הסכם דייטון ותוצאותיו.

==יחסים כלכליים ==
היצוא לבוסניה והרצגובינה מסתכם ב-14.4% מכלל היצוא הקרואטי, ואילו משנת 2007 בוסניה והרצגובינה היא שותפת הסחר החמישית בגודלה בקרואטיה. כתוצאה מכך, קרואטיה היא גם היבואנית והיצואנית הגדולה ביותר של בוסניה והרצגובינה, ואילו בוסניה והרצגובינה היא הרוכשת השנייה בגודלה של סחורות קרואטיות. עם 343 מיליון מארק סחיר (237 מיליון דולר) של הון זר שהושקע, קרואטיה היא המשקיעה המובילה בבוסניה והרצגובינה, ומובילה עם סלובניה (302 מיליון מארק סחיר, או 208 מיליון דולר) וסרביה ומונטנגרו (122 מיליון מארק סחיר, או 84 מיליון דולר). בשנת 2007 הסתכם הסחר בין המדינות בסכום של 2,517 מיליון דולר (3.64 מיליארד מארק סחיר, או 13.63 מיליארד קונה קרואטי), גידול של 32 אחוזים לעומת השנה הקודמת.

== פיתוח כלכלי ==
בין המדינות נערכו כמה מיזמים משותפים, ובהם הרחבת הכביש האירופי E73 כדי להעלות אותו לסטנדרטים של כביש מהיר.

== סכסוכי גבולות ==
לשתי המדינות יש כמה קטעים של גבול השנויים במחלוקת, שהגדולה שבהן היא הנוגעת לגישה ימית אל נהר אונה (כפרים בבסיס הר פליישיביצה נמצאים בקרואטיה, בעוד שאחרים הם בבוסניה, המשמעות היא שיש צורך בתשעה מעברי גבול בכביש בודד, וחוסר הפעולה בבעיה זו מונע התפתחות רצינית באזור. קו הרכבת זאגרב–ספליט–ביחאץ' עדיין סגור לתנועה בעיקר בגלל הבעיה הזו. האשרור של הסכם הגבול משנת 1999 עדיין לא התרחש בשנת 2013.

== קישורים חיצוניים ==
יחסי בוסניה והרצגובינה – קוסובו

יחסי בוסניה והרצגובינה–קוסובו אינם רשמיים בגלל היעדר תמימות דעים בממשלה המרכזית להכיר בעצמאות קוסובו, בעיקר בעקבות וטו של רפובליקה סרפסקה התומכת בצורה מוחלטת בסרביה.

==היסטוריה==
ב-21 בפברואר 2008, אימצה רפובליקה סרפסקה, אחת משתי הישויות של בוסניה והרצגובינה, החלטה שבאמצעותה הוקיעה וסירבה להכיר בהכרזה החד-צדדית על עצמאותה של קוסובו מסרביה. בנוסף, הפרלמנט ברפובליקה אימץ החלטה שקבעה כי במקרה שרוב מדינות האיחוד האירופי והאו"ם יכירו בעצמאות קוסובו, הרפובליקה תראה את הפרישה בקוסובו כתקדים ותקיים משאל עם על מעמדה החוקתי שלה בתוך בוסניה והרצגובינה. לבסוף, ההחלטה קראה לכל פקידי הרפובליקה לעשות הכל כדי למנוע מבוסניה והרצגובינה להכיר בעצמאותה המוצהרת של קוסובו.

ב-27 באוגוסט 2008, שגריר בוסניה לשעבר בטורקיה חג'רודין סומון כתב מאמר מערכת שדן בדרכונים הקוסוביים, שם סיכם עד היום את עמדת בוסניה ביחס לקוסובו: "כמו בעניינים רבים אחרים, בוסניה והרצגובינה חלוקה עמוקות ביחס לעצמאותה של קוסובו. הפרלמנט של רפובליקה סרפסקה, המשתרע על 49 אחוז משטחה של המדינה, אימץ החלטה מיוחדת המגנה את עצמאותה של קוסובו והפגנות רחבות אורגנו שם במחאה. בהתחשב בכך שמנהיגי סרביה של אותה ישות איימו להתנתק מבוסניה והרצגובינה ולהצטרף לסרביה כפיצוי על אובדן קוסובו, אמר יו"ר נשיאות בוסניה והרצגובינה, חאריס סילייג'יץ' בפשטות כי לא סביר שארצו תכיר בעצמאותה של קוסובו בזמן הקרוב בגלל ההתנגדות החזקה של הקהילה הסרבית.

שר החוץ סוון אלקלעי הודיע לציבור ב-2 באוגוסט 2008 כי על פי חוק בוסניה והרצגובינה איננה יכולה לקבל את הדרכונים הקוסוביים, עד שנשיאות בוסניה תקבע החלטה כזו.

ב-26 בספטמבר 2008 בעת השתתפותו בעצרת הכללית של האו"ם בניו יורק, יו"ר הנשיאות הבוסנית, חאריס סילייג'יץ', אמר בריאיון לקול אמריקה ששודר בחזרה לבוסניה בשפה הבוסנית שהוא תומך בעצמאות קוסובו ומתנגד לבקשת סרביה כי בית המשפט הבינלאומי לצדק יתן חוות דעת על הלגיטימיות של עצמאות קוסובו. סילייג'יץ' דיבר בשמו כי נשיאות בוסניה והרצגובינה לא אימצה פה אחד במה שתאפשר לו לדבר רשמית.

באוגוסט 2009 ביקש פורום הבוסניאקים (המוסלמים הבוסנים) מקוסובו כי בוסניה תכיר בקוסובו ובדרכונים של אזרחיה. בתגובה, החבר הסרבי במוסד הנשיאות, נבוישה רדמנוביץ', הצהיר כי הנשיאות לא תדון בנושא בעתיד הנראה לעין, וכי מי שיבקש דרישות כאלה צריך לשקול "איזו מדינה היא מדינה בוסניה-הרצגובינה, אילו נטיות קיימות ומה יכול להיות ההשלכות של מהלך כזה". הוא אמר, "לפעמים חשיבה עם הלב אינה טובה למטרות הפוליטיות הגדולות יותר".

== הערות שוליים ==
תחנת הרכבת לידס

תחנת הרכבת לידס (באנגלית: Leeds Railway Station) היא תחנת רכבת גדולה בממלכה המאוחדת ותחנת הרכבת המרכזית והגדולה ביותר בעיר לידס. תחנת לידס היא התחנה הרביעית בעומסה בבריטניה (מחוץ ללונדון) ובשנת 2019 עברו בה מעל ל-31 מיליון נוסעים.

תחנת לידס היא מוקד חשוב ברשת הרכבות הבריטית. התחנה משמשת כתחנת מעבר והחלפה ראשית בקו הראשי של החוף המזרחי של בריטניה. (עליו מספקת חברת הרכבת הצפון מזרחית של לונדון שירותי רכבות בין עירוניות במהירות גבוהה ללונדון כל חצי שעה) והיא מהווה תחנה חשובה בקו הבינלאומי בין סקוטלנד, מידלנדס ודרום מערב אנגליה המתחברים לערים מרכזיות כמו בירמינגהאם, גלאזגו, אדינבורו, דרבי, נוטינגהאם, רדינג, בריסטול, אקסטר, פלימות' ופנזנס. ישנם גם שירותים בין עירוניים קבועים ליעדים מרכזיים ברחבי צפון אנגליה כולל מנצ'סטר, ליברפול, ניוקאסל ושפילד. זהו גם הטרמינל של רכבות העוברות על "קו הנוף" ו"קו קרלייל". ההרחבה העתידית שמתוכננת לשנים הבאות תחבר את התחנה לרשת המסילות במהירות גבוהה 2 (HS2).

== קישורים חיצוניים ==

== הערות שוליים ==

לידס
קטגוריה:לידס
קטגוריה:תחנות רכבת בניהול נטוורק רייל
יחסי פורטוגל–קוסובו

יחסי פורטוגל–קוסובו הם היחסים שבין הרפובליקה הפורטוגלית לרפובליקה של קוסובו.

==היסטוריה==
קוסובו הכריזה על עצמאותה ב-17 בפברואר 2008, וכבר ב-7 באוקטובר 2008 הכירה פורטוגל בעצמאותה של קוסובו.

במהלך מלחמת קוסובו התכונן צבא פורטוגל להשתתף ב"מבצע כוח מאוחד".

לאחר תום פעולות האיבה, פורטוגל הציעה תוכנית ייצוב לעמק פרשבו בעל הרוב האלבני בסרביה שמצפון לקוסובו.

==כח צבאי==
בקוסובו מוצבים 266 חיילים פורטוגלים המשרתים ב"כוח קוסובו", כח שמירת השלום של נאט"ו.

==קישורים חיצוניים==

==הערות שוליים==
יחסי בוסניה והרצגובינה – סלובניה

שגרירות סלובניה בסרייבו
יחסי בוסניה והרצגובינה–סלובניה הם יחסי החוץ בין בוסניה והרצגובינה לסלובניה. המדינות המודרניות היו שתיהן חלק מיוגוסלביה.

== היסטוריה ==
בוסניה והרצגובינה וסלובניה היו שתיהן חלק מהאימפריה האוסטרו-הונגרית עד לאחר מלחמת העולם הראשונה, ולאחר מכן הצטרפו למדינת הסלובנים, הקרואטים והסרבים, אשר חברה לממלכת סרביה ולממלכת מונטנגרו, להקמת ממלכת הסרבים, הקרואטים והסלובנים, אשר הפכה בשנת 1929 לממלכת יוגוסלביה. במהלך מלחמת העולם השנייה היו שתי המדינות תחת כיבוש גרמניה הנאצית, ברמה כלשהי, ולאחר המלחמה הם שבו להיות חלק מיוגוסלביה בראשותו של טיטו.

בראשית שנות התשעים היו שתי המדינות מעורבות במלחמות יוגוסלביה, סכסוכים חמושים שבאו בעקבות התפרקות יוגוסלביה לחמש מדינות ריבוניות: בוסניה והרצגובינה, קרואטיה, הרפובליקה של מקדוניה, סלובניה והרפובליקה הפדרלית של יוגוסלביה (שהפכה בשנת 2003 לסרביה ומונטנגרו, והתפרקה בשנת 2006). בסלובניה המלחמה הייתה קצרה, ואילו בבוסניה והרצגובינה הקרואטים, הבוסנים והסרבים (כולל הקרואטים-בוסנים והבוסנים-סרבים) נלחמו זה בזה בבריתות לא יציבות בסדרת קונפליקטים. מרבית המלחמות אירעו בשטחה של בוסניה והרצגובינה, שם הקימו הקרואטים את הרפובליקה הקרואטית של הרצג-בוסניה. כתוצאה מהסכם דייטון, בוסניה והרצגובינה חולקה לשתי ישויות על בסיס שלושת העמים: רפובליקה סרפסקה (לסרבים) והפדרציה של בוסניה והרצגובינה (לבוסנים והקרואטים).

== נציגויות דיפלומטיות ==
בוסניה והרצגובינה מחזיקה בסלובניה שגרירות בליובליאנה בלבד. מאידך, סלובניה מחזיקה בבוסניה והרצגובינה שגרירות בסרייבו בלבד.

==קישורים חיצוניים==

== הערות שוליים ==
יחסי בוסניה והרצגובינה – רוסיה

שגרירות בוסניה והרצגובינה במוסקבה
יחסי בוסניה והרצגובינה–רוסיה הם היחסים הדו-צדדיים בין שתי המדינות, בוסניה והרצגובינה ורוסיה.

==היסטוריה==
רוסיה הכירה בעצמאותה של בוסניה והרצגובינה ב-27 באפריל 1992.

=== כוחות רוסיים בבוסניה והרצגובינה ===
בוסניה היא אחת המדינות בהן רוסיה תרמה חיילים עבור נאט"ו לכוח הייצוב לשמירת השלום. ב-12 בינואר 1996, רוסיה שלחה חיילים לסרייבו, בירת בוסניה-הרצגובינה, דרך טוזלה. המוטיבציה למהלך, בחלקה, נבעה מהרצון לשפר את היחסים עם ארצות הברית. המיקום של פריסת החיילים הרוסיים הפך לנושא לדיון בינלאומי: הרוסים רצו לפרוס באזור הבוסניים-סרביים, ואילו ארצות הברית רצתה לפרוס אותם בשטח הבוסני-קרואטי. במהלך 1999, בעת מלחמת קוסובו, ההסכם משנת 1996 על פעולות משותפות בבוסניה שהובאו כדוגמה לשיתוף פעולה מוצלח של רוסיה-נאט"ו.

העמדה הרוסית לגבי שיקום בוסניה לאחר המלחמה נותרה, נכון ל-2008, בקו אחד עם המדיניות המערבית. בפרט, באוקטובר 2007 רוסיה אישרה את ההכחשה המערבית של ההצבעה העדתית (מוגנת על ידי המיעוט הסרבי וממשלת סרביה).

== נציגויות דיפלומטיות ==
בוסניה והרצגובינה מחזיקה ברוסיה שגרירות במוסקבה בלבד. מאידך, רוסיה מחזיקה בבוסניה והרצגובינה שגרירות בסרייבו בלבד.

==קישורים חיצוניים==

== הערות שוליים ==

רוסיה
אריאל דוידוב

אריאל דוידוב (נולד ב-1960) הוא מלחין ישראלי-רוסי-אמריקאי של מוזיקה קלאסית ומורה.

==קורות חיים==
אריאל דוידוב נולד במשפחה יהודית בשימקנט בקזחסטן, אז בברית המועצות.

בשנים 1975–1979 למד וסיים בהצטיינות לימודי מוזיקה במכללה למוזיקה בדושנבה בטג'יקיסטן, שם למד ניצוח ונגינת אקורדיון-באיאן. לאחר מכן, סיים בהצטיינות בשנת 1984 לימודי מוזיקולוגיה ותולדות המוזיקה במכון הממלכתי לאמנויות של טג'יקיסטן בדושנבה. בהמשך למד הלחנה ומוזיקולוגיה בקונסרבטוריון למוזיקה של סנט פטרסבורג עד שנת 1992, שם גם השתלם בלימודי המשך בהלחנה ותורת המוזיקה (לימודי "אספירנטורה") אצל בוריס טישנקו עד שנת 1994. בשנים 1985–1986 לימד ניצוח מקהלות במכללה הפדגוגית בדושנבה. בשנים 1986–1988 לימד מקצועות תאורטיים מוזיקליים במכללה למוזיקה בדושנבה, ובשנים 1992–1996 היה מדריך להלחנה ולתאוריית המוזיקה במחלקה הפדגוגית של הקונסרבטוריון סנט פטרסבורג.

בשנת 1994 התקבל כחבר באיגוד המלחינים של רוסיה ובשנת 1996 עלה לישראל. החל משנת 1997 הוא חבר באיגוד המלחינים הישראלים. בישראל, בשנים 1999–2003 עבד כעורך בהוצאה לאור של איגוד המלחינים הישראלים, ובשנים 2004–2005 לימד סולפג' ותורת המוזיקה בקונסרבטוריון של כפר יונה.

החל משנת 2005 חי בניו יורק בארצות הברית ומלמד כמורה פרטי הלחנה ונגינת פסנתר. בשנת 2003 זכה בפרס ראש הממשלה לקומפוזיטורים.

דוידוב הלחין בין היתר סימפוניה אחת, קונצ'רטו לקונטרבס ותזמורת, ושלישייה לחלילית, סקסופון ופסנתר, הוא הלחין את היצירות המוזיקליות "פליטים" (1997), ראגאווי 1 לכלי מיתרים וכלי הקשה (1989), ראגאווי 2 לחלילית, נבל וקונטרבס (1991) ואחרות.

יצירות שלו בוצעו בארגנטינה, ישראל (בין השאר בהזמנת קרן פליציה בלומנטל), הודו, קזחסטן, טג'יקיסטן, רוסיה, ארצות הברית ומדינות אירופיות רבות.

==פרסים ואותות הוקרה==
* פרס ראש הממשלה לקומפוזיטורים (2003)

==יצירות==
===לתזמורת===
*סימפוניה
*קונצ'רטו לקונטרבס ולתזמורת
*פואמות סימפוניות
*פתיחות
- הפתיחה "אקסודוס" לתזמורת.

===במוזיקה למחול ===
סוויטה לבלט *עולם נפלא זה "

===מוזיקה קאמרית===
*שלישייה לחלילית, נבל וקונטרבס ראגאווי 2 "
*שלישייה לחלילית, סקסופון אלטו ופסנתר "פליטים" (1993) מוקדשת לדושאן מיכאלק

==קישורים חיצוניים==
* באתר MusicaNeo
 
* [https://www.asia-israel.co.il/Encyclopedia-in-English.html הפורטל אסיה-ישראל - תקציר מקורות אנציקלופדי על יהדות בוכרה] 
* [https://www.zfunotarbut.org/davydov-ariel אתר הארגון צפונות תרבות]
* [https://www.youtube.com/watch?v=MY70nLIMeD4 קונצ'רטו גרוסו, בביצוע תזמורת הנוער של תיאטרון מרינסקי, סנט פטרסבורג, בניצוחו של טוגן סוחייב 2005 בערוץ יוטיוב]

== הערות שוליים ==

קטגוריה:ישראלים ילידי טג'יקיסטן
קטגוריה:מלחינים יהודים רוסים
קטגוריה:מלחינים ישראלים
קטגוריה:יהודים בוכרים
קטגוריה:מורים למוזיקה בישראל
קטגוריה:מורים למוזיקה באמריקה
קטגוריה:מורים למוזיקה ברוסיה
קטגוריה:מורים למוזיקה יהודים
JD.com

JD.com (בסינית: 京东; בפין-יין: Jīngdōng) הידועה גם כ-Jingdong ולשעבר: 360buy הוא אתר סחר אלקטרוני המופעל מבייג'ינג שבסין. האתר הוא אחד משני האתרים המובילים בסין בסחר אלקטרוני לצד עליבאבא. 

באוגוסט 2020 הוערך שווי החברה במעל 105 מיליארד דולר.

==היסטוריה==
החברה שמפעילה את האתר נוסדה בשנת 1998 על ידי ליו קיאנגדונג כחברה פרטית ובמאי 2014 היא הונפקה בבורסת נאסד"ק שבניו יורק והפכה לחברה ציבורית.

ביוני 2015 החברה החלה לפעול גם בשוק הרוסי והשיקה את אתר JD גם בשפה הרוסית.

== בעלי עניין==
20% ממניות החברה מוחזקות על ידי הענקית הסינית tencent.

==קישורים חיצוניים==

* 
* [http://www.jd.ru האתר בגרסה הרוסית]

קטגוריה:אתרי מסחר אלקטרוני סיניים
קטגוריה:חברות סיניות הנסחרות בנאסד"ק
קטגוריה:חברות בשווי שוק מעל 100 מיליארד דולר
NW דגם B

דגם NW דגם B (באנגלית: Neuer Vierer Type B), היא מכונית בסגנון מתוצרת יצרנית הרכב הצ'כית , אשר משנת 1919 נודעה בשם טטרה ויוצרה באימפריה האוסטרו-הונגרית.

בשנת 1901 יוצרו 2 יחידות שהיו קרויות "Neuer Vierer", אבל בשנת 1902 שם הרכב שונה ל-"type B". יוצרו 36 יחידות מסוג "NW סוג B".

==מאפיינים==
* מפעל היצרן מוקם בעיר בחבל מוראביה. לאחר פירוק אוסטריה-הונגריה ב-1918 נעשתה חלק מצ'כוסלובקיה, ועם פירוקה ב-1993 נעשתה חלק מן הרפובליקה הצ'כית.
* מנוע אחורי מרכזי שמוקם מתחת לרצפת הרכב.
* מנוע הנעה אחורית.
* מנוע קירור מים.

===מספר נוסעים===
* 4 נוסעים.
* 6 נוסעים.
* 8 נוסעים.

==גלריה==
<gallery mode="packed" heights="120">
קובץ:NW B Kopřivnice.JPG | דגם "NW דגם B"
קובץ: NW B.JPG| דגם "NW דגם B"
קובץ: Nesselsdorfer 1901 at International Oldtimer and Youngtimer Festival 2009 in Budapest -granada turnier.jpg | דגם "Neuer Vierer", שנת 1901
קובץ:Nesselsdorfer, 1901 - Flickr - granada turnier (1).jpg | דגם "Neuer Vierer", שנת 1901
קובץ:DSC08616 - Flickr - jns001.jpg | דגם "Neuer Vierer"
</gallery>

==ראו גם==
* טטרה (רכב)
* NW E
* NW F

==קישורים חיצוניים==

* [https://web.archive.org/web/20090412100537/http://www.tatra.cz/cz/spodek.asp אתר חברת טטרה]

==הערות שוליים==

קטגוריה:דגמי מכוניות שהושקו ב-1901
קטגוריה:רכבי טטרה
קטגוריה:כלי רכב שיוצרו באימפריה האוסטרו-הונגרית
קטגוריה:מכוניות מנוע מרכזי
קטגוריה:מכוניות קבריולה
מומוס (זמר)

ניקולס (ניק) קארי (נולד ב-11 בפברואר 1960), הידוע בציבור הרחב בשם הבמה שלו מומוס (על שם אל הלעג ההיתול, הלגלוג והביקורת היווני), הוא אמן רב תחומי, זמר-יוצר, רב-נגן, מפיק מוזיקלי, סופר, בלוגר סקוטי ולשעבר עיתונאי במגזין Wired. במשך יותר משלושים שנה הוא מוציא לאור אלבומי מוזיקה בפלטפורמות שונות, כשעיקר פעילותו כיום במדיה הדיגיטלית, באתרים כמו Youtube ו-Tumblr. יצירתו מתאפיינת בטקסטים דמויי-שירה, עשירים ברפרנסים תרבותיים והומור ופרובוקטיביים בחלקם, ובמוזיקה הניחנת בעושר מלודי והרמוני. ההפקה המוזיקלית בשיריו נוטה להיות דלילה, תוך שימוש בדגימת צלילים ובסאונד לו-פיי כחלק מהאמירה האמנותית, ולהימנע על פי רוב מצלילים בעלי קונוטוציה של עוצמה, כמו גיטרה בדיסטורשן.

==ביוגרפיה==
מומוס נולד ב-11 בפברואר 1960 בפייזלי שבסקוטלנד כבן למשפחה בת שלושה אחים, להורים אקדמאים. במהלך ילדותו התגורר גם ביוון ובקנדה, ככל שלאביו הייתה עבודה שם. מומוס נמשך למוזיקה מגיל צעיר, וכבר בילדותו היה מבצע שירים מאולתרים וקטעי פרפורמנס, ואף הקליט באופן חובבני מספר קטעי מוזיקה ניסיוניים, את חלקם שילב באלבומו "The Little Red Songbook" מ-1998. מומוס החל את הקריירה המוזיקלית שלו באופן רשמי בתחילת שנות השמונים, עת נשר מלימודיו באוניברסיטת אברדין לצורך הקמת להקה עם חבריו, "הפוריטנים", שעמם הוציא EP בחברת התקליטים 4AD, ב-1982. לאחר מכן השלים את לימודיו, עד לתואר שני בלימודי ספרות אנגלית.

בשנת 1986 הוציא את אלבום הסולו הראשון שלו, "Circus Maximus" , שלא היה הצלחה מסחרית בעת השקתו, אך הפגיש את הקהל לראשונה עם מוטיבים שיופיעו ביצירתו בהמשך הדרך. בשנים אלו הושפע בעיקר מסרז' גינזבורג וז'אק ברל, מבחינת כתיבה והגשה, וכן מבחינה נושאית. הצלחתו המסחרית הראשונה התרחשה בשנת 1989, כאשר הוציא את האלבום "Don't Stop The Night" אשר כלל את הלהיט "The Hairstyle of the Devil", שהגיע למקום 94 במצעד הסינגלים הבריטי במאי 1989, ולמקום 32 ברשימת סוף השנה של תחנת הרדיו KITS Live 105 .

מאז הוציא עוד עשרות אלבומים, כשהוא מוסיף לשכלל את האלמנטים המאפיינים את יצירתו.

כמו כן, פרסם מספר ספרים, שזכו לביקורות משבחות ב-LA Times ובהגרדיאן, והוא עתיד לפרסם נובלה אוטוביוגרפית שתצא לאור ביולי 2020 - "Niche" (נישה).

מומוס ידוע כמעריץ של דייוויד בואי ורואה בו מקור השראה. לאורך הקריירה שלו ביצע מומוס לא מעט גרסאות כיסוי לשיריו של בואי ומחוות ליצירתו. בואי התייחס לכך פעמים אחדות, כאשר פרסם את מומוס באתר האינטרנט שלו, וכן קידם בעמוד הפייסבוק שלו מופע בשם "Dybbuk", בו הגיש מומוס משירי בואי.

==חיים אישיים==
בשני העשורים האחרונים, התגורר מומוס בלונדון, פריז, טוקיו, ניו יורק וברלין. בין השנים 2010–2018 התגורר באוסקה שביפן, ונכון ל-2019, הוא מחלק את זמנו בין ברלין לפריז.

הוא לקה בדצמבר 1997 בזיהום בעינו הימנית עקב שימוש בעדשת מגע שנשטפה במים מלוכלכים. הדבר גרם לו לאבד את הראייה בעין זו. מאז הוא עושה שימוש תדיר ברטייה כחלק מהמראה שלו, או לחלופין במשקפי שמש.

בן דודו הוא המוזיקאי ג'סטין קארי , הסולן של להקת "דל אמיטרי" . מומוס מגדיר עצמו כאתאיסט.

==דיסקוגרפיה==

==קישורים חיצוניים==
* 

* 

==הערות שוליים==

קטגוריה:זמרים סקוטים
קטגוריה:אמנים סקוטים
קטגוריה:מוזיקאים להט"בים בריטים
קטגוריה:סופרים סקוטים
קטגוריה:מפיקים מוזיקליים בריטים
קטגוריה:אמנים בריטים הידועים בשם במה
קטגוריה:עיתונאים בריטים
קטגוריה:בלוגרים בריטים
קטגוריה:אתאיסטים בריטים
קטגוריה:בריטים שנולדו ב-1960
יחסי בוסניה והרצגובינה – הממלכה המאוחדת

יחסי בוסניה והרצגובינה–הממלכה המאוחדת הם היחסים הדו-צדדיים בין שתי המדינות, בוסניה והרצגובינה והממלכה המאוחדת.

== היסטוריה ==
בשנת 1995 נחתם הסכם דייטון, ובעקבותיו הכירה בריטניה בבוסניה והרצגובינה. כוחות בריטיים היו חלק מכוח שמירת השלום של נאט"ו, ולאחר מכן היו חלק מכוח האכיפה ומכוח הייצוב, אשר פעלו לשמירת השלום ברחבי בוסניה.

כיום בוסניה והרצגובינה היא מדינה מועמדת להצטרפות לאיחוד האירופי, בעוד בריטניה מובילה תהליך של פרישה מהאיחוד.

== נציגויות דיפלומטיות ==
בוסניה והרצגובינה מחזיקה בבריטניה שגרירות בלונדון בלבד. מאידך, בריטניה מחזיקה בבוסניה והרצגובינה שגרירות בסרייבו וקונסוליה כללית בבאניה לוקה.

== הערות שוליים ==
לאסלו שטרן (חזן)

לאסלו (בנימין) שטרן (בהונגרית: Stern László); (בודפשט, 12 במרץ 1915 – בודפשט, 12 בספטמבר 1978) היה חזן ראשי בבודפשט, הונגריה, פעל על פי רוב בבית הכנסת ברחוב נַאג' פוּבַארוֹש 4 (Nagy Fuvaros utca 4), שהשתייך לקהילות הסטטוס קוו אנטה. אחד החזנים הגדולים, בנו של החזן ישראל שטרן ואחיו הגדול של החזן יליד הונגריה, משה שטרן. בבית כנסת זה פעל כרב לאסלו שלגו משנת 1945.

== ביוגרפיה ==
לאסלו (בנימין) שטרן נולד בבודפשט בשנת 1915. אביו, ישראל שטרן, היה החזן הראשי של הקהילה היהודית האורתודוקסית בבודפשט כמעט חמישים שנה. בנימין ספג במשפחה של אחד עשר הילדים את ידע החזנות של אביו מילדותו. הוא היה בקושי בן שמונה כשקולו כבר נשמע בבתי הכנסת בבודפשט. עם חלוף השנים הפך קולו לקול ייחודי, לטנור בעל הגוון הרך וגם הקשה לפי אופי התפילה, ולצדו שירתו מקהלות ילדים. הוא עבר את השואה, אך בקושי. חלק מבני משפחתו נרצחו, חלק שרדו. בשנת 1950 הוא התמנה לחזן של בית הכנסת ברחוב נאג' פובארוש ברובע 8 בבודפשט. הוא אף גר באותו בנין מגורים בדירה צנועה בקומה השנייה מעל בית הכנסת במשך שנים רבות. הוא היה הנציג הגדול האחרון של החזנות בהונגריה בסגנון המסורתי הישן, ואחרון שם בשושלת החזנים המפורסמת.

נכדו, פטר שטרן, היה מראשי מועדון הכדורגל מ.ט.ק. (הקבוצה שזוהתה עם יהודי הונגריה במשך עשרות שנים).

== הנצחה ==
רבים מחזני העיר, של כמה עשרות בתי כנסת שפעלו, עזבו את הונגריה במהלך המרד ההונגרי של 1956 או מיד בסמוך אחריו. לאסלו שטרן נשאר כדי לשרת את חברי הקהילה היהודית שנשארו. קולו הרטיט לבבות רבים ובית הכנסת ברחוב נאדי פובארוש 4 היה גדוש בשבתות ובמיוחד בחגים. שטרן נקבר בבית הקברות היהודי ברחוב קוזמה בבודפשט.

== לקריאה נוספת ==
* [https://www.szombat.org/hagyomany-tortenelem/a-kantor-es-az-eloimadkozo "שבת"-כתב עת יהודי פוליטי-תרבותי:החזן ובעל התפילה] (בהונגרית)
* [https://mazsihisz.hu/hirek-a-zsido-vilagbol/mazsihisz-hirek/majdnem-elfelejtett-kantorok גיורא שרון, חזן ראשי: החזנים (הכמעט) נשכחים בהונגריה] (בהונגרית)

==קישורים חיצוניים==

== הערות שוליים ==

קטגוריה:חזנים הונגרים
קטגוריה:ניצולי השואה
קטגוריה:יהודים בשואה: הונגריה
קטגוריה:בודפשט: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:יהדות בודפשט
קטגוריה:הונגרים שנולדו ב-1915
קטגוריה:הונגרים שנפטרו ב-1978
יחסי אנדורה–אסטוניה

שרת החוץ של אנדורה [[מריה אובק פונט נפגשת עם מקבילה האסטוני אורמס ריינסלאו בשולי העצרת הכללית של האו"ם, 2019]]
יחסי אנדורה–אסטוניה הם היחסים הדיפלומטיים הרשמיים שבין נסיכות אנדורה לבין רפובליקת אסטוניה.

== היסטוריה ==
היחסים בין אנדורה לאסטוניה כוננו ב-11 באפריל 1996. אזרחים אסטונים יכולים לבקר באנדורה וזאת ללא צורך באשרה. גם אזרחי אנדורה יכולים לבקר באסטוניה ללא צורך באשרת כניסה עקב אמנת שנגן.

ביולי 2007, בשיתוף פעולה של שגרירות אסטוניה במדריד ושל משרד החוץ של אנדורה, נערך האירוע התרבותי הראשון אי פעם בתולדות היחסים הדיפלומטיים שכלל הופעה של Arsis Handbell Ensemble האסטונים באנדורה. ב-1 במרץ 2008 נחגג באנדורה יום העצמאות ה-90 של אסטוניה עם הופעה של מקהלה אסטונית באודיטוריום הלאומי של אנדורה. האירוע סוקר על ידי התקשורת בשתי המדינות.

ביוני 2014 נערכה באנדורה תערוכה על "מגדלורים באסטוניה לאורך עידנים", ובנובמבר 2017 נפתחה באנדורה לה ולה תערוכת צילומי נופים אסטוניים של צלמים בשם "Estonian landscapes: 4 seasons".

ב-21 בספטמבר 2017, מספר ימים לאחר שעמנואל מקרון הנסיך-שותף של אנדורה ביקר באסטוניה, נפגשה נשיאת אסטוניה קרסטי קליולאיד עם ראש ממשלת אנדורה אנטוני מרטי בשולי העצרת הכללית של האומות המאוחדות.

== יחסים כלכליים ==
היחסים הכלכליים בין שתי המדינות הם יחסים בסדר גודל זניח מאוד. בשנת 2017 אנדורה היא שותפת הסחר ה-171 בגודלה של אסטוניה.

אנדורה מהווה אתר תיירות חורפית פופולרי באסטוניה ומשום כך, שוק התיירות האסטונית באנדורה הוא גדול. פתיחתו של קו תעופה בין נמל התעופה הבינלאומי לנארט מרי שבטאלין לבין נמל התעופה של ברצלונה-אל פראט שבברצלונה (הקרובה לאנדורה), רק ביסס עוד יותר את מעמדה של אנדורה כאתר תיירות פופולרי.

== ביקורים מדרג גבוה ==
=== מאנדורה לאסטוניה ===
* עמנואל מקרון, נשיא צרפת ונסיך-שותף של אנדורה (ספטמבר 2017)

== נציגויות דיפלומטיות ==
* אסטוניה אינה מיוצגת באנדורה בדרג השגרירות. אסטוניה מיוצגת באנדורה בדרג הקונסולרי באמצעות קונסוליה רשמית שהיא מחזיקה באנדורה לה ולה, בירת המדינה. בנוסף לכך, האמינה אסטוניה את שגרירותה במדריד, בירת ספרד הסמוכה, על אנדורה.
* אנדורה אינה מיוצגת באסטוניה, הן בדרג השגרירות והן בדרג הקונסולרי. אנדורה האמינה שגריר לא תושב שמיקום מושבו הוא בליסבון, בירת פורטוגל, על אסטוניה.

== קישורים חיצוניים ==

* [https://vm.ee/en/countries/andorra?display=relations Andorra], באתר משרד החוץ של אסטוניה

== הערות שוליים ==
לוהנר-פורשה היברידי מעורב

לוהנר-פורשה היברידי מעורב (באנגלית: Lohner-Porsche Mixed Hybrid, קרוי גם: Lohner-Porsche-Elektromobil) היא מכונית בסגנון Horseless carriage אשר פותחה על ידי פרדיננד פורשה ו-Lohner-Werke במפעל הכרכרות Jakob Lohner & Co.

"לוהנר-פורשה היברידי מעורב" היה כנראה הרכב הראשון בעולם בעל הנעה היברידית אשר יוצר בין השנים 1900–1905.

הדגם הוצג בתערוכה העולמית של פריז בשנת 1900.

==תולדות הדגם==
בשנת 1898 המהנדס פרדיננד פורשה, בן ה-23, בנה את המכונית הראשונה שלו, ה-"Chahner Electric Chaise". זאת הייתה המכונית עם ההנעה הקדמית הראשונה בעולם. המכונית השנייה של פורשה הייתה היברידית, והשתמשה במנוע בעירה פנימית כדי לסובב גנרטור שסיפק כוח ל-4 מנועים חשמליים הממוקמים במרכזי הגלגלים. על המצבר בלבד המכונית הייתה יכולה לנסוע כמעט 40 מיילים (כ-64 קילומטר). אבות טיפוס ראשונים היו בעלי הנעה דו-גלגלית, כלי רכב חשמליים המונעים על ידי סוללות עם שני מנועים רכובים על רכזת קדמית. גרסה מאוחרת יותר הייתה היברידית באמצעות מנועים חשמליים רכובים על רכזת בכל גלגל, המונעים על ידי סוללות וגנרטור מנועי בנזין.
* שלדה וגוף עשויים עץ.
* מנוע מוט-פנימי אחד המחובר להגה הקדמי, תפוקת מנוע 2.5 / 3.5 כ"ס, עם פרצים קצרים של 7 כ"ס.
* ארבעים וארבעה תאי סוללת עופרת של 80 וולט. משך השימוש כשלוש שעות, מהירות מקסימלית כ-28 - 36 קמ"ש. משקל הסוללות עמד על 1.8 טון, כדי להניע את ארבעת המנועים החשמליים, ועלותם כ-15,000 כתרים אוסטריים (בשנת 1901).
* העיצוב של דגם "לוהנר-פורשה היברידי מעורב" נחקר על ידי בואינג ונאס"א על מנת ליצור את רכב הנדידה הירחי של תוכנית אפולו. רבים מעקרונות העיצוב של הדגם "לוהנר-פורשה היברידי מעורב" השתקפו בעיצוב כלי רכב של היצרנית הבריטית רובר. הרעיון ההיברידי של הסדרה עומד בבסיס קטרי רכבת מודרניים רבים.
* במרוצי מכוניות דגם "לוהנר-פורשה היברידי מעורב" הגיע למהירות של 56 קמ"ש, וזכה במספר גביעים בתחרויות מהירות באוסטריה.
* בשנת 1906 נמכרו יותר מ-300 יחידות מהדגם.

===תצורות===
* 2 מושבים + נהג, דגם פתוח קבריולה.
* 4 מושבים + נהג.

==גלריה==
<gallery mode="packed" heights="140">
קובץ:GenevaMotorShow2011.jpg | "לוהנר-פורשה היברידי מעורב", שנת 1900
קובץ:TMW 1428 Lohner-Porsche-Elektromobil.jpg | "לוהנר-פורשה היברידי מעורב"
</gallery>

<gallery mode="packed" heights="190">
קובץ:Emblem Lohner-Porsche.JPG | לוגו היצרן "Jakob Lohner & Co"
</gallery>

==ראו גם==
* פרדיננד פורשה

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1900
קטגוריה:מכוניות קבריולה
קטגוריה:מכוניות היברידיות
קטגוריה:כלי רכב גרמניים
יחסי מקדוניה הצפונית – סלובניה

יחסי מקדוניה הצפונית–סלובניה הם היחסים הדיפלומטיים הרשמיים שבין רפובליקת מקדוניה הצפונית לבין רפובליקת סלובניה.

== היסטוריה ==
בין שתי המדינות קשרים פוליטיים קרובים מאוד הנובעים מהיסטוריה משותפת. שתי המדינות היו חברות ברפובליקה הפדרלית הסוציאליסטית של יוגוסלביה ושתיהן הכריזו על עצמאותן באותה השנה, זו אחר זו (סלובניה בחודש יוני ומקדוניה הצפונית בחודש ספטמבר). שתי המדינות הכירו בעצמאות אחת של השנייה ב-12 בפברואר 1992. היחסים הדיפלומטיים הרשמיים שבין המדינות כוננו ב-17 במרץ 1992 ולמעשה הייתה סלובניה המדינה הראשונה לכונן יחסים דיפלומטיים עם מקדוניה הצפונית.

סלובניה תומכת בריבונות של מקדוניה הצפונית, בתביעה המדינית שלה, בהרחבת הפטור מאשרות ובהצטרפותה של המדינה לאיחוד האירופי.

מעל 70 חברות סלובניות לוקחות חלק בשוק הצפון מקדוני, וההשקעות בין מדינה למדינה הן גבוהות מאוד. ב-2009 ראש ממשלת מקדוניה הצפונית חשף כי מדינתו צפויה לקבל השקעות סלובניות רבות בפרויקטים בנושא האנרגיה.

== הסכמים ואמנות ==
* הסכם סחר חופשי.
* הסכם לקידום והגנה על השקעות.
* הסכם חילופי מידע בנושא המס ובתוכו אמנה למניעת כפל מס.

== נציגויות דיפלומטיות ==
* מקדוניה הצפונית מיוצגת בסלובניה בדרג השגרירות באמצעות שגרירות רשמית שהיא מחזיקה בליובליאנה, בירת המדינה. מקדוניה הצפונית מיוצגת בסלובניה גם בדרג הקונסולרי באמצעות קונסוליה רשמית שהיא מחזיקה במורסקה סובוטה.
* סלובניה מיוצגת במקדוניה הצפונית בדרג השגרירות באמצעות שגרירות רשמית שהיא מחזיקה בסקופיה, בירת המדינה. סלובניה מיוצגת במקדוניה הצפונית גם בדרג הקונסולרי באמצעות קונסוליה רשמית שהיא מחזיקה באוחריד.

== קישורים חיצוניים ==

* [http://www.ukom.gov.si/slovenija-summit/eng/bilateral-relations/macedonia/ Republic of Slovenia - Government Communication Office]

== הערות שוליים ==
טקאו קנאדה

טקאו קנאדֶה (ביפנית: 金出 武雄; נולד ב-24 באוקטובר 1945) הוא מדען מחשב יפני מומחה בתחום ראייה ממוחשבת.

==ביוגרפיה==
טקאו קנאדה, יליד בהיוגו, למד באוניברסיטת קיוטו ולאחר סיום הלימודים החל ללמד שם. בשנת 1974 הוא סיים את הדוקטורט. בהמשך, בשנת 1980 הוא עבר לאוניברסיטת קרנגי מלון והחל התמחות ברובוטיקה וראייה ממוחשבת.

באוניברסיטה זו הוא הקים מכון לרובוטיקה ועמד בראשו. בנוסף, בשנת 2001 הוא הקים מרכז לחקר המחשב בטוקיו ועמד בראש המוסד עד לשנת 2010. במהלך הקריירה המדעית הוא פרסם יותר מ-400 פרסומים ובבעלותו כ-20 פטנטים. בין היתר הוא היה שותף ליצירת שיטת לוקאס-קנאדה.

על העבודות ומחקרים בתחום מומחיותו טקאו קנאדה זכה במספר פרסים לרבות פרס קיוטו בשנת 2016.

==קישורים חיצוניים==

* [https://web.archive.org/web/20170930114710/http://www.iit.it/scientific-technical-committee/43-kanade-cv-and-bio/file קורות חיים]

קטגוריה:מדענים יפנים
קטגוריה:מדעני מחשב אמריקאים
קטגוריה:חברי האקדמיה האמריקאית לאמנויות ולמדעים
קטגוריה:זוכי פרס קיוטו
קטגוריה:סגל אוניברסיטת קרנגי מלון
קטגוריה:יפנים שנולדו ב-1945
יחסי אנדורה–קנדה

יחסי אנדורה–קנדה הם הדיפלומטיים שבין נסיכות אנדורה לבין קנדה.

== היסטוריה ==
היחסים שבין אנדורה לקנדה כוננו ב-1995. על פי משרד החוץ הקנדי היחסים הם "יחסים המבוססים על ערכים משותפים ודיאלוג פוליטי ברומו של עולם". מרכז שיתוף הפעולה שבין שתי המדינות הוא בארגונים הבינלאומיים בהם נוטה אנדורה לתמוך בהצעות קנדיות ולהפך. שתי המדינות נהנות משיתוף פעולה קרוב במסגרת ארגון לה פרנקופוני.

אזרחי אנדורה יכולים להיכנס לקנדה באופן חופשי, ללא אשרה, לתקופה של עד שישה חודשים. מן הצד השני, גם אזרחי קנדה יכולים להיכנס לאנדורה באופן חופשי וללא אשרה.

== נציגויות דיפלומטיות ==
* אנדורה אינה מיוצגת בקנדה בדרג השגרירות, אלא באמצעות שגרירותה בניו יורק, אותה האמינה על קנדה. אנדורה מיוצגת בקנדה בדרג הקונסולרי באמצעות קונסוליה רשמית שהיא מחזיקה במונטריאול.
* קנדה אינה מיוצגת באנדורה, הן בדרג השגרירות והן בדרג הקונסולרי. קנדה האמינה את שגרירותה שבמדריד, בירת ספרד הסמוכה, על אנדורה.

== קישורים חיצוניים ==
* [https://www.canadainternational.gc.ca/spain-espagne/bilateral_relations_bilaterales/canada-andorre.aspx?lang=eng יחסי אנדורה – קנדה], באתר שגרירות קנדה בספרד
יחסי מלטה–קנדה

יחסי מלטה–קנדה הם היחסים הדיפלומטיים שבין רפובליקת מלטה לבין קנדה.

== היסטוריה ==
היחסים שבין מלטה לקנדה כוננו מספר ימים לאחר עצמאותה של מלטה, ב-21 בדצמבר 1964. על פי משרד החוץ הקנדי היחסים הם "יחסים המבוססים על חיבור לערכים דמוקרטיים משותפים". מרכז שיתוף הפעולה שבין שתי המדינות הוא בארגונים הבינלאומיים בהם נוטה אנדורה לתמוך בהצעות קנדיות ולהפך. שתי המדינות נהנות משיתוף פעולה קרוב במסגרת ארגון לה פרנקופוני.

אזרחי קנדה יכולים להיכנס למלטה באופן חופשי, ללא אשרה, לתקופה של עד תשעים ימים. מן הצד השני, גם אזרחי מלטה יכולים להיכנס לקנדה באופן חופשי וללא אשרה, לתקופה של עד שישה חודשים.

מלטה שיחקה תפקיד מפתח וסיפקה בסיסים לחיילים הקנדיים מלחמת האזרחים בלוב במרץ 2011.

היחסים שבין העמים הם חזקים, עם אוכלוסייה קנדית-מלטזית משמעותית (42,000 לפי מפקד האוכלוסין הקנדי לשנת 2016). ריכוז המלטזים בטורונטו הוא אחד מריכוזי המלטזים (דיאספורה) הגדולים ביותר בעולם.

== הסכמים דיפלומטיים ==
קנדה ומלטה חתמו על מספר הסכמים דיפלומטיים משותפים:
* הסכם דיפלומטי בין רפובליקת מלטה לקנדה בנושא השקעות (1982)
* הסכם דיפלומטי בין רפובליקת מלטה לקנדה בנושא מס (1987)
* הסכם דיפלומטי בין רפובליקת מלטה לקנדה בנושא ביטחון חברתי (1992)
* הסכם דיפלומטי בין רפובליקת מלטה לקנדה בנושא הפקת סרטים (1995)
* הסכם דיפלומטי בין רפובליקת מלטה לקנדה בנושא יחסים אודיו-ויזואליים (1997)

== נציגויות דיפלומטיות ==
* מלטה אינה מיוצגת בקנדה בדרג השגרירות, אלא באמצעות שגרירותה בוושינגטון די. סי., בירת ארצות הברית הסמוכה, אותה האמינה על קנדה. מלטה מיוצגת בקנדה בדרג הקונסולרי באמצעות חמש קונסוליות בערים: סנט ג'ונס, אדמונטון, ונקובר, מונטריאול, וטורונטו.
* קנדה אינה מיוצגת במלטה בדרג השגרירות, אלא באמצעות שגרירותה ברומא, בירת איטליה הסמוכה, אותה האמינה על איטליה. קנדה מיוצגת במלטה בדרג הקונסולרי באמצעות קונסוליה שהיא מחזיקה בולטה, בירת המדינה.

== קישורים חיצוניים ==
* [https://www.canadainternational.gc.ca/italy-italie/bilateral_relations_bilaterales/canada_malta-malte.aspx?lang=eng יחסי מלטה – קנדה], באתר שגרירות קנדה באיטליה
* [https://foreignaffairs.gov.mt/en/Embassies/Me_United_States/Pages/Canada.aspx קנדה], באתר שגרירות מלטה בארצות הברית

== הערות שוליים ==
גביע המדינה בכדורסל 2019/2020

גביע המדינה בכדורסל לעונת 2019/2020 היא התחרות ה-60 מאז היווסדו של המפעל.
הפועל ירושלים זכתה בגביע השישי בתולדותיה, לאחר שניצחה במשחק הגמר את עירוני נהריה

==סיבוב ראשון==
ארבע הפינליסטיות מגביע המדינה 2018/2019 הפועל ירושלים, מכבי ראשון לציון, הפועל חולון והפועל תל אביב העפילו אוטומטית לשלב הבא אליהם הצטרפו מכבי תל אביב והפועל באר שבע בהגרלה.
{| class="wikitable"
|-
! קבוצה א' !! תוצאה !! קבוצה ב'
|-
|הפועל חבל מודיעין|| 67–97 ||עירוני נס ציונה
|-
|הפועל רמת-גן גבעתיים|| 94–104 ||הפועל חיפה
|-
|א.ס. רמת השרון|| 85–93 ||אליצור יבנה
|-
|בני הרצליה|| 107–70 ||מכבי עירוני רעננה
|-
|מכבי קריית מוצקין|| 73–83 ||הפועל גליל עליון-קריית שמונה
|-
|אליצור "איתו" אשקלון|| 68–103 ||הפועל גלבוע גליל
|-
|מכבי הוד השרון|| 72–104 ||מכבי חיפה
|-
|אליצור עירוני נתניה|| 63–70 ||עירוני נהריה
|-
|הפועל עפולה|| 76–103 ||הפועל אילת
|-
|עירוני קריית אתא|| 73–76 || מכבי אשדוד
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל חיפה||69–87||הפועל גלבוע גליל
|-
|הפועל באר שבע||90–103||הפועל חולון
|-
|עירוני נס ציונה||81–69||מכבי אשדוד
|-
|הפועל גליל עליון-קריית שמונה||68–78||עירוני נהריה
|-
|הפועל אילת||76–97||מכבי תל אביב
|-
|הפועל ירושלים||85–80||הפועל תל אביב
|-
|אליצור יבנה||80–82||מכבי ראשון לציון
|-
|בני הרצליה||80–76||מכבי חיפה
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|עירוני נס ציונה||97–85||הפועל גלבוע גליל
|-
|בני הרצליה||85–86||מכבי ראשון לציון
|-
|מכבי תל אביב||90–92||הפועל ירושלים
|-
|הפועל חולון||67–90||עירוני נהריה
|-
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
|-
|עירוני נס ציונה||86–91||עירוני נהריה
|-
|מכבי ראשון לציון||78–90||הפועל ירושלים
|-
|}

==הגמר==

משחק הגמר נערך ב-13 בפברואר 2020 בהיכל מנורה מבטחים שבתל אביב, וניצחה בו הפועל ירושלים בתוצאה 89:92, שזכתה בגביע המדינה השישי בתולדותיה.

==קישורים חיצוניים==
* [http://ibasketball.co.il/league/4043 גביע המדינה לגברים] באתר איגוד הכדורסל בישראל

==הערות שוליים==

קטגוריה:2019 בישראל: כדורסל
קטגוריה:2020 בישראל: כדורסל
קטגוריה:תחרויות כדורסל ב-2019
קטגוריה:תחרויות כדורסל ב-2020
קטגוריה:עונות בגביע המדינה בכדורסל
אוסטין 15

אוסטין 15 (באנגלית: Austin 15, קרוי גם: Austin 15 hp) היא מכונית בסגנון מכונית עידן פליז בתצורה "Torpedo" שיוצרה במספר תצורות מתוצרת יצרנית הרכב הבריטית Austin Motor Company (שם רשמי: The Austin Motor Company Limited) אשר יוצרה בין השנים 1908 – 1915 בבריטניה.

דגם "אוסטין 15" הוצג לראשונה בנובמבר 1908 בתערוכה במרכז כנסים ב-"Olympia, London" באזור "West Kensington" בלונדון.

==תצורות==

* קבריולה.
* רודסטר - 2 מושבים + מושב אחורי נשלף.
* רודסטר - 2 מושבים.
* מסחרית.

==גלריה==
<gallery mode="packed" heights="120">
קובץ: Austin 15 h.p. Wellington 1912 (4299911957).jpg| "אוסטין 15", שנת 1912
קובץ:Austin 15 Tourer 1911 (14948124376).jpg | "אוסטין 15", שנת 1911
קובץ:Austin 15 1910 (5748370034).jpg | "אוסטין 15", שנת 1910
קובץ:Austin 15 (1497753879).jpg | "אוסטין 15"
קובץ: 1910 Austin 15hp Roadster (24462249281).jpg| "אוסטין 15", שנת 1910 - רודסטר
קובץ:Austin Town Carriage 1911 edit.jpg | "אוסטין 15", דגם "Town Carriage" שנת 1911
קובץ: 1910 Austin 15hp. Commercial (5864228320).jpg| "אוסטין 15", שנת 1910 - מסחרית
</gallery>

==ראו גם==
* אוסטין 7 HP 
* אוסטין 10
* אוסטין 12
* אוסטין 18

==קישורים חיצוניים==

==הערות שוליים==

קטגוריה:דגמי מכוניות שהושקו ב-1908
קטגוריה:מכוניות קבריולה
קטגוריה:מכוניות מסחריות
15
קטגוריה:כלי רכב בריטיים
אם אין אני לי מי לי

אם אין אני לי מי לי הוא פתגם עברי מתקופת התנאים. מקורו בדברי הלל הזקן ב: 

המשמעות השגורה בשימוש בפתגם זה היא שמוטלת על האדם אחריות אישית לתפקודיו, והוא לעולם אינו יוצא ידי חובתו. מאידך, המשך המשנה מלמד שגם כאשר האדם נקט פעולה יכולתו מוגבלת והוא תלוי בעזרת הקב"ה, וכדברי המלבי"ם: 

הדברים מתקשרים לעקרון הבחירה החופשית ביהדות.

כך מפרש את הדברים רבי מנחם המאירי: 

מלבד פירושים רבים זכתה משנה זו גם ללחנים רבים, בהם לחנו של חיים בנט ("הנה אנכי"), שני לחנים של מרדכי בן-דוד ("אני מאמין" ו"כולם אהובים") ולחנו של אודי דוידי ("רוחות טובות").

== ההרחבה באבות דרבי נתן ==
באבות דרבי נתן מורחב הרעיון שבמשפט קצר זה:

== קישורים חיצוניים ==

* [http://www.daat.ac.il/chazal/avot.asp?perek=1&mishna=14 אם אין אני לי מי לי, מחשבת אבות], באתר דעת
* [https://pirkeiavot.wordpress.com/2014/08/01/אם-אין-אני-לי-מי-לי-2/ אם אין אני לי מי לי], שיעורו של הרב יצחק גינזבורג
* [https://www.youtube.com/watch?v=bcyIH5xKcnc אם אין אני לי מי לי], שירו של אודי דוידי, באתר יוטיוב

== הערות שוליים ==

קטגוריה:ניבים וביטויים חז"ליים
קטגוריה:משניות בפרקי אבות
קטגוריה:גורל
קטגוריה:הלל הזקן
אדוארד קלארק

אדוארד דניאל קלארק
אדוארד דניאל קלארק (5 ביוני 1769, וילינגדון, סאסקס, אנגליה – 9 במרץ 1822, לונדון), היה איש דת אנגלי, נטורליסט, מינרולוג, מגלה ארצות ואספן. כאספן צבר קלארק אוספים יקרי ערך של מינרלים, כתבי יד, מטבעות ופסלים יוונים. 
תיאור מסעו לארץ ישראל הוא מן הארוכים ביותר, ומשתרע על יותר מכרך שלם מבין 11 הכרכים שכתב על מסעותיו, וזאת על אף שמסעו בארץ ישראל נמשך 17 ימים בלבד.

קלארק נולד בוילינגדון, שבמחוז מזרח סאסקס, בן שני לאביו הכומר אדוארד קלארק ולאימו אן, בתו של תומאס גרנפילד מגילדפורד. הוא התחנך בבית הספר היסודי אוקפילד. לאחר מכן המשיך את לימודיו בבית הספר הפנימייתי טונברידג'.
בשנת 1786 התקבל ללימודים במכללת קפלת ישו בקיימברידג', אולם מותו של אביו הכניס אותו לקשיים כלכליים, דבר שמנע ממנו לסיים את התואר. עם זאת, במהלך השנה האחרונה שלו במכללה, הוא בילה תקופה שלמה בבניית כדור פורח, שבסופו של דבר, המריא משטח המכללה, כשהוא נושא עליו, גור חתולים.

בשנת 1790 סיים את התואר הראשון, וזמן קצר לאחר מכן קיבל משרה ושימש כמורהו הפרטי של הנרי תופטון, אחיינו של דוכס דורסט. בשנת 1792 נוצר קשר בינו לבין הלורד תומאס נואל היל, ברון ברוויק השני. והשניים יצאו למסע משותף בגרמניה, שווייץ ואיטליה. לאחר שחצו את הרי האלפים וביקרו בכמה מעריה החשובות של איטליה, כולל רומא, נסע קלרק לנאפולי, שם שהה קרוב לשנתיים.

עם חזרתו לאנגליה, בקיץ 1794, סיים תואר שני והחל לעבוד כמורה פרטי לילדיהם של כמה משפחות מכובדות. כן לימד במכללת קפלת ישו בה למד בעבר. בשנת 1798 התקבל למכללה תלמיד בשם ג'והן מרטן קריפס, אשר למד תחת אחריותו. קריפס שבעצמו הפך בהמשך למגלה ארצות, והיה בעל אמצעים, התיידד עם מורו, ובשנת 1799 הם יצאו ביחד לסיור ביבשת אירופה. אליהם התלווה ויליאם אוטר, לימים הבישוף מצ'יצ'סטר, מי שהיה ידידו של קלארק, והביוגרף האישי שלו. תחילה סיירו בארצות סקנדינביה, ולאחר מכן המשיכו דרך רוסיה, וחצי האי קרים עד קונסטנטינופול, רודוס, ואחר כך למצרים וארץ ישראל.

ב-19 במאי 1798 יצא נפוליאון בונפרטה מצרפת בדרכו לכבוש את מצרים. ב־9 ביוני כבש את מלטה, וב־30 ביוני נכבשה העיר אלכסנדריה.
ב־21 ביולי נתקלו חיילי נפוליאון בכוחות ממלוכים, אך נפוליאון וצבאו גרמו לממלוכים להימלט משדה הקרב תוך אבדות כבדות.
אולם בסוף חודש יולי גילה הצי הבריטי, בפיקודו של הוריישו נלסון, את צי הפלישה הצרפתי, ובקרב שהתחולל ב־1 באוגוסט הצי הצרפתי הושמד.
אל הצי הבריטי התלוו מדענים וחוקרים, ותרומתם לחקר התרבויות והגאוגרפיה של המקומות אליהם פלש נפוליאון, האפילה על הישגיו הצבאיים. לנישה זאת נכנס קלארק, אשר רכש במצרים פסלים, סרקופגים, מפות, וכתבי יד, שנאספו קודם לכן, על ידי הצרפתים.

==קישורים חיצוניים==

* [https://www.fitzmuseum.cam.ac.uk/collections/greeceandrome/onlinegallery/collectors/clarke Edward-Daniel-Clarke] - אתר מוזיאון פיטסוויליאם, קיימברידג
* [https://en.wikisource.org/wiki/Clarke,_Edward_Daniel_(DNB00) Edward-Daniel-Clarke] - ויקיטקסט - (by: Warwick William Wroth)
* 

==הערות שוליים==

קטגוריה:בוגרי אוניברסיטת קיימברידג'
קטגוריה:סופרי מסע בריטים
קטגוריה:אספנים בריטים
קטגוריה:ארץ ישראל: נוסעים נוצרים
קטגוריה:בריטים שנולדו ב-1769
קטגוריה:בריטים שנפטרו ב-1822
תיק בחקירה

תיק בחקירה היא תוכנית תחקירים תיעודית ישראלית שמשודרת החל מ-1 ביוני 2017. בעונה הראשונה שודרה בערוץ 2 במסגרת רשת, והחל מהעונה השנייה משודרת בערוץ 13.

== סקירת הסדרה ==

== פרקים ==
=== עונה 1 (2017) ===
{| class="wikitable plainrowheaders" style="text-align:center;"
! scope="col" style="background:#00008B; color:#fff;" |בתוכנית
! scope="col" style="background:#00008B; color:#fff;" | בעונה
! scope="col" style="background:#00008B; color:#fff;" | 
! scope="col" style="background:#00008B; color:#fff;" | מקורי
! scope="col" style="background:#00008B; color:#fff;" |
! scope="col" style="background:#00008B; color:#fff;" | מקור
|-
| style="background:#EAECF0; " | 1
|1
|
|
|15.2%
|
|-
| style="background:#EAECF0; " | 2
|2
|
|
|17.1%
|
|-
| style="background:#EAECF0; " | 3
|3
|
|
|13.8%
|
|-
| style="background:#EAECF0; " | 4
|4
|
|
|13.4%
|
|-
| style="background:#EAECF0; " | 5
|5
|
|
|13.3%
|
|}

=== עונה 2 (2018–2019) ===
{| class="wikitable plainrowheaders" style="text-align:center;"
! rowspan="2" scope="col" style="background:#87CEEB; color:#FFF;" | בתוכנית
! rowspan="2" scope="col" style="background:#87CEEB; color:#FFF;" | בעונה
! rowspan="2" scope="col" style="background:#87CEEB; color:#FFF;" | 
! rowspan="2" scope="col" style="background:#87CEEB; color:#FFF;" | מקורי
! colspan="2" scope="col" style="background:#87CEEB; color:#fff;" |נתוני צפייה
! rowspan="2" scope="col" style="background:#87CEEB; color:#FFF;" | מקור
|-
! scope="col" style="background:#87CEEB; color:#fff;" |
! scope="col" style="background:#87CEEB; color:#fff;" |
|-
| style="background:#EAECF0; " | 6
|1
|
|
|4.2%
|125,000
|
|-
| style="background:#EAECF0; " | 7
|2
|
|
|7%
|177,000
|
|}

== קישורים חיצוניים ==
* 

== הערות שוליים ==

;ביאורים
יחסי סנט לוסיה – קנדה

יחסי סנט לוסיה–קנדה הם היחסים הדיפלומטיים הרשמיים שבין סנט לוסיה לבין קנדה.

== היסטוריה ==
סנט לוסיה וקנדה נהנות ממערכת יחסים קרובה, היחסים הדיפלומטיים הרשמיים שבין שתי המדינות כוננו ב-1979. היחסים הטובים של קנדה עם מדינות האיים הקריביים, בהן סנט לוסיה, נובעים בין השאר מהעובדה שקיים ריכוז גדול של מהגרים מהקריביים בקנדה (דיאספורה). מעל 10,000 קנדים מבקרים בסנט לוסיה למטרות תיירות על בסיס שנתי.

בין שתי המדינות מתקיים סחר בקנה מידה גדול בהתחשב בגודלה הקטן של סנט לוסיה. הסחר הכולל בין שתי המדינות עמד ב-2017 על שווי של 9.3 מיליון דולר אמריקאי. הייצוא הקנדי לסנט לוסיה הוערך בשווי 8.8 מיליון דולר אמריקאי וכלל דגים, בשר, ירקות ומוצרי מזון אחרים. לעומת זאת, הייבוא הקנדי מסנט לוסיה עמד על 468,000 דולר אמריקאי וכלל מוצרי מזון בעיקר.

== הסכמים דיפלומטיים ==
בין קנדה לסנט לוסיה נחתמו שני הסכמים דיפלומטיים:
* הסכם בין קנדה לבין סנט לוסיה לכינון יחסים דיפלומטיים רשמיים (1979).
* הסכם בין קנדה לבין סנט לוסיה בנושא ביטחון חברתי (1988).

== נציגויות דיפלומטיות ==
* סנט לוסיה אינה מיוצגת בקנדה בדרג השגרירות. סנט לוסיה מיוצגת בקנדה בדרג הקונסולרי באמצעות קונסוליה רשמית שהיא מחזיקה בטורונטו.
* קנדה אינה מיוצגת בסנט לוסיה, הן בדרג השגרירות והן בדרג הקונסולרי. קנדה האמינה את שגרירותה שבברידג'טאון, בירת ברבדוס, על סנט לוסיה.

== קישורים חיצוניים ==
* [https://www.international.gc.ca/world-monde/saint_lucia-sainte_lucie/relations.aspx?lang=eng יחסי סנט לוסיה – קנדה], באתר משרד החוץ הקנדי

== הערות שוליים ==
קרל, נסיך זולמס-בראונפלס

פרידריך וילהלם לודוויג גאורג קרל אלפרד אלכסנדר, נסיך זולמס-בראונפלס (בגרמנית: Friedrich Wilhelm Carl Ludwig Georg Alfred Alexander Prinz zu Solms-Braunfels; 27 ביולי 1812–13 בנובמבר 1875) היה נסיך גרמני.

==ביוגרפיה==
פרידריך וילהלם נולד בנוישטרליץ לפרידריך וילהלם, נסיך זולמס-בראונפלס ופרדריקה ממקלנבורג-שטרליץ, אביו היה בעלה השני של אמו.

ב-1841 התגייס לצבא האוסטרי בדרגת האופטמן.

ב-1834 נישא למריה ונולדו לו חמישה ילדים.

במהלך שירותו הוא קרא ספרים אודות טקסס, הוא התעניין ב-Adelsverein, חברה הבאה להקים מדינה גרמנית בשטח טקסס.

ב-1844 הגיע לטקסס. הוא רכש שם אדמות וייסד את המושבה ניו בראונפלס.

ב-1845 נישא בשנית לסופי, נסיכה מלוונשטיין, היא סירבה לעזוב את גרמניה, אז בעקבותיה הוא עזב את טקסס וחזר למולדתו.

עם חזרתו לגרמניה הוא עזב את הצבא האוסטרי החל לשמש כקולונל בחיל פרשים של הדוכסות הגדולה של הסן.

ב-1866 לקח חלק במלחמת אוסטריה–פרוסיה.

לאחר עזיבתו את הצבא עבר לגור בבית שרכש בריינלנד-פפאלץ.

==קישורים חיצוניים==

* [http://historyinnewbraunfels.com/timeline/]
* [http://www.newbraunfelsinfo.com/RT-Demo-Content/FP-Items/history-of-new-braunfels.html]

קטגוריה:נסיכים גרמנים
קטגוריה:מייסדי יישובים
קטגוריה:גרמנים שנולדו ב-1812
קטגוריה:גרמנים שנפטרו ב-1875
יחסי סנט קיטס ונוויס – קנדה

יחסי סנט קיטס ונוויס–קנדה הם היחסים הדיפלומטיים הרשמיים שבין פדרציית סנט כריסטופר ונוויס לבין קנדה.

== היסטוריה ==
סנט קיטס ונוויס וקנדה נהנות ממערכת יחסים קרובה, היחסים הדיפלומטיים הרשמיים שבין שתי המדינות כוננו ב-1983. היחסים הטובים של קנדה עם מדינות האיים הקריביים, בהן סנט קיטס ונוויס, נובעים בין השאר מהעובדה שקיים ריכוז גדול של מהגרים מהקריביים בקנדה (דיאספורה). שיתוף הפעולה העיקרי בין שתי המדינות הוא בארגונים בינלאומיים כגון ארגון מדינות אמריקה והאומות המאוחדות.

בין שתי המדינות מתקיים סחר בקנה מידה גדול בהתחשב בגודלה הקטן של סנט קיטס ונוויס הסחר הכולל בין שתי המדינות עמד ב-2017 על שווי של 12.7 מיליון דולר אמריקאי. הייצוא הקנדי לסנט קיטס ונוויס הוערך בשווי 9.4 מיליון דולר אמריקאי וכלל דגים, מטבעות ומוצרי מזון אחרים. לעומת זאת, הייבוא הקנדי מסנט קיטס ונוויס עמד על 3.4 מיליון דולר אמריקאי וכלל כימיקלים ומוצרי אלקטרוניקה.

== נציגויות דיפלומטיות ==
* סנט קיטס ונוויס מיוצגת בקנדה בדרג השגרירות באמצעות נציבות גבוהה רשמית שהיא מחזיקה באוטווה, בירת המדינה. סנט קיטס ונוויס מיוצגת בקנדה גם בדרג הקונסולרי באמצעות שתי קונסוליות שהיא מחזיקה בערים: ויקטוריה וטורונטו.
* קנדה אינה מיוצגת בסנט קיטס ונוויס, הן בדרג השגרירות והן בדרג הקונסולרי. קנדה האמינה את שגרירותה שבברידג'טאון, בירת ברבדוס הסמוכה, על סנט קיטס ונוויס.

== קישורים חיצוניים ==
* [https://www.international.gc.ca/world-monde/saint_kitts_nevis/relations.aspx?lang=eng יחסי סנט קיטס ונוויס – קנדה], באתר משרד החוץ הקנדי

== הערות שוליים ==
יחסי סנט וינסנט והגרנדינים – קנדה

יחסי סנט וינסנט והגרנדינים–קנדה הם היחסים הדיפלומטיים הרשמיים שבין סנט וינסנט והגרנדינים לבין קנדה.

== היסטוריה ==
סנט וינסנט והגרנדינים וקנדה נהנות ממערכת יחסים קרובה, היחסים הדיפלומטיים הרשמיים שבין שתי המדינות כוננו באוקטובר 1979, מספר ימים לאחר קבלת עצמאותה של סנט וינסנט והגרנדינים. היחסים הטובים של קנדה עם מדינות האיים הקריביים, בהן סנט וינסנט והגרנדינים, נובעים בין השאר מהעובדה שקיים ריכוז גדול של מהגרים מהקריביים בקנדה (דיאספורה). שיתוף הפעולה העיקרי בין שתי המדינות הוא בארגונים בינלאומיים כגון ארגון מדינות אמריקה והאומות המאוחדות.

בין שתי המדינות מתקיים סחר בקנה מידה סביר בהתחשב בגודלה הקטן של סנט וינסנט והגרנדינים הסחר הכולל בין שתי המדינות עמד ב-2017 על שווי של 5.8 מיליון דולר אמריקאי. הייצוא הקנדי לסנט וינסנט והגרנדינים הוערך בשווי 5.7 מיליון דולר אמריקאי וכלל דגים, חלקי חילוף לרכב ומכונות אלקטרוניקה. לעומת זאת, הייבוא הקנדי מסנט וינסנט והגרנדינים ונוויס עמד על 71,000 דולר אמריקאי וכלל מוצרי מזון.

== נציגויות דיפלומטיות ==
* סנט וינסנט והגרנדינים אינה מיוצגת בקנדה בדרג השגרירות סנט וינסנט והגרנדינים מיוצגת בקנדה בדרג הקונסולרי באמצעות שתי קונסוליות שהיא מחזיקה בערים: מונטריאול וטורונטו.
* קנדה אינה מיוצגת בסנט וינסנט והגרנדינים, הן בדרג השגרירות והן בדרג הקונסולרי. קנדה האמינה את שגרירותה שבברידג'טאון, בירת ברבדוס הסמוכה, על סנט וינסנט והגרנדינים.

== קישורים חיצוניים ==
* [https://www.international.gc.ca/world-monde/saint_vincent_grenadines/relations.aspx?lang=eng יחסי סנט וינסנט והגרנדינים – קנדה], באתר משרד החוץ הקנדי

== הערות שוליים ==
דז'בוג

דז'בוג הוא אל השמש, הפריון והאור במיתולוגיה הסלאבית. הוא אחד מהאלים המרכזיים בעיני הסלאבים המזרחיים. ייתכן כי שמו הנוסף הוא סווארוזיץ'.

בתחילת יולי 2011 בעיר גולאיה פריסטאן שבאוקראינה הותקן פסל של דז'בוג. ימים ספורים לאחר מחאות הכמורה האורתודוקסית, נהרסה האנדרטה.

==לקריאה נוספת==

==קישורים חיצוניים==

קטגוריה:אלי פריון
קטגוריה:אלי שמש
קטגוריה:אלים סלאביים